Saglasno članu 54 stav 1 tačka 29 Statuta Glavnog grada ("Sl. list CG-opštinski propisi", br. 08/19), Skupština Glavnog grada - Podgorice, na sjednici održanoj dana 4. maja 2021. godine, razmatrala je Izvještaj o realizaciji programa obavljanja komunalnih djelatnosti „Čistoća " d.o.o. – Podgorica za 2020.godinu i na osnovu člana 123 i 124 Poslovnika Skupštine Glavnog grada ("Sl. list CG-opštinski propisi", br. 31/19, 16/20 i 43/20), donijela sljedeće

**OCJENE I ZAKLJUČKE**

**O C J E N E**

Izvještaj o realizaciji programa obavljanja komunalnih djelatnosti za 2020. godinu Čistoća d.o.o.Podgorica izrađen jeu skladu sa odredbama člana 26 stav 3 i 4 Zakona o komunalnim djelatnostima („Sl.list Crne Gore“ broj 055/16, 074/16, 002/18 i 066/19) i priloga br.2 Pravilnika o bližem sadržaju Godišnjeg programa obavljanja komunalnih djelatnosti i godišnjeg izvještaja o realizaciji godišnjeg programa obavljanja komunalnih djelatnosti („Službeni list Crne Gore“ br. 54/20 od 08.06.2020. godine) i Ugovora o povjeravanju obavljanja komunalnih djelatnosti(“Sl.list CG- opštinski propisi“ br. 16/20 od 20.05.2020.godine.

Osnovni oblici organizovanja Društva, shodno Statutu, su sektori i to:Sektor za tehničko-operativne poslove, Sektor za ekonomsko-finansijske, opšte i pravne poslove.Sektori, kao organizacione cjeline, u svom sastavu imaju službe i odjeljenja.

Glavne i sporedne djelatnosti koje Društvo obavlja i za koje jej registrovano u Centralnom registru privrednih subjekata definisane su Odluke o osnivanju Društva s ograničenom odgovornošću „Čistoća“- Podgorica („Sl. list CG-opštinski propisi“, br.22/13).

Organi upravljanja Društva su: Odbor direktora Društva kao organ upravljanja i Izvršni direktor kao organ rukovođenja Društvom.Tokom 2020. godine Odbor direktora Društva održao je 14 sjednica, na kojima su razmatrana pitanja iz djelatnosti značajna i od važnosti za poslovanje Društva, i s tim u vezi donešene odgovarajuće odluke i akti, u skladu sa zakonskim ovlašćenjima.

Društvo raspolaže mehanizacijom i opremom koja obezbjeđuje efikasno i kvalitetno vršenje povjerenih poslova. Kvalitetnijoj realizaciji poslova u izvještajnom bitno je doprinijela poboljšana tehnička opremljenost Društva kroz nabavku vozila, mašina i opreme, što je obezbijedilo kvalitetnu organizaciju rada.

Poslove sakupljanja, transporta i odlaganja komunalnog otpada i održavanja čistoće javnih površina Glavnog grada, Opštine u okviru Glavnog grada Golubovci Društvo je realizovalo prema utvrđenoj tehničko – operativnoj dinamici.U Opštini Tuzi, Društvo je ove aktivnosti realizovalo do novembra 2020.godine. Ove aktivnosti praćene su od strane Sekretarijata kroz mjesečne i kvartalne izvještaje, koji su blagovremeno dostavljani od strane Društva

Realizacijom poslova sakupljanja, transporta i odlaganja komunalnog otpada sakupljeno je 66.619 tona komunalnog otpada, dok su ukupno sakupljene količine svih vrsta otpada (komunalni, biljni, kabasti i ostali otpad) u 2020. godini iznosile 103.877 tona.

U posudama za odlaganje biljnog i kabastog otpada od 10m3 na 39 lokacija na području Glavnog grada, u izvještajnom periodu sakupljeno je i odloženo 23,94 tona komunalnog otpada; 169,32 tona biljnog otpada i 314,48 tona kabastog otpada, što ukupno iznosi 507,74 tona otpada. Sakupljene količine mogu se ocijeniti zadovoljavajućim,uzimajući u obzir da zbog prisutne pandemije virusa COVID-19 i propisanih mjera Instituta za javno zdravlje, koncept odlaganja biljnog i kabastog otpada nije sprovođen tokom aprila, maja, oktobra, novembra i decembra.

Tokom 2020. godine, na šest reciklažnih dvorišta ukupno je sakupljeno 120.943 kg opasnog i neopasnog otpada, što je za 8 % više u odnosu na isti period prethodne godine (111.887 kg).

Ocjenjuje se da se u reciklažnim dvorištima postepeno povećava količina sakupljenog otpada koji se može ekonomski valorizovati, i da treba i dalje preduzimati sve potrebne aktivnosti na promociji njihovog značaja, kako bi shodno svojoj namjeni bila prihvaćena od strane građana.

U užem gradskom jezgru, postavljeno je prvo mobilno reciklažno dvorište, U toku 2020. godine odloženo je ukupno 2.213 kg otpada, od čega 1.823 kg neopasnog i 390 kg opasnog otpada, što se može ocijeniti zadovoljavajućim za prvu godinu primjene, posebno ako se ima u vidu prisustvo pandemije virusa COVID-19.

Program rada održavanja čistoće javnih površina realizovan je u iznosu od 2.731.710,51 eura, što je za 2% više u odnosu na plan (2.669.129,79 eura) za 2020. godinu.Finansiranje izvršavanja ovih poslova vršilo se iz namjenski opredijeljenih sredstava budžeta Glavnog grada koja su iznosila 2.220.000,00 eura, od čega je iznos od 240.000,00 eura opredijeljen rebalansom budžeta za 2020. godinu.

Ostali poslovi i usluge realizovani su kroz pet pozicija radova :Troškovi veterinarskih usluga ostvareni su u iznosu od 36.994,03 eura što je za 26 % manje od plana.Troškovi održavanja privremenog odlagališta „Mojanski krst“ su ostvareni u iznosu od 79.983,60 eura, što je na nivou plana.Troškovi po rješenjima Komunalne inspekcije za uklanjanje leševa uginulih životinja ostvareni su u iznosu od 10.556,37 eura, što je za 6 % više od plana.Troškovi sakupljanja,odvoženja i odlaganja biljnog otpada na privremenom odlagalištu u okviru gradske deponije “Livade“ostvareni su u iznosu 49.993,79 eura, što je na nivou plana.

Usluge uklanjanja i sanacije neuređenih odlagališta otpada po izrađenom Popisu neuređenih odlagališta po Komisijskom obilasku predstavnika Društva i Sekretarijata za komunalne poslove, realizovane su u iznosu od 69.984,15 eura I pri čemu je uklonjeno 7.319m³ raznog otpada.

Realizovani su radovi na čišćenju i produbljivanju korita Savinog potoka u vrijednosti od 30.511,52 eura, čišćenje i produbljivanje rijeke Ribnice u vrijednosti 18.216,75 eura, i produbljivanje i čišćenje korita Markovog, u vrijednosti 968,35 eura, koja su za ovu namjenu opredijeljena budžetom Glavnog grada.

Po nalogu Štaba za snabdijevanje vodom bezvodnih područja, Društvo je blagovremeno vršilo isporuku vode za piće. U periodu od 01. juna do 30. septembra 2020.godine realizovane su je 234 ture pijaće vode i naplaćeno od građana 7.850,08 eura ili 25% od ukupnog iznosa (31.400,32 eura) sa PDV-om, dok je ostatak od 23.550,24 eura finansiran iz sredstava Glavnog grada Podgorica

Pored obavljanja poslova iz osnovnih djelatnosti Društva, u 2020. godini realizovano je i više aktivnosti, koje su doprinijele poboljšanju uslova za obavljanje poslova od javnog interesa, daljoj pripremi zakonskih dokumenata iz oblasti upravljanja otpadom, većem stepenu zadovoljenja potreba građana i pravnih lica. Stavljanjem u funkciju aplikacija „Kasper“ za Android i iOS uređaje, korišćenjem društvenih mreža Fejsbuk i Instagram unaprijeđena je komunikacija sa građanima.

Pored Programom utvrđenih aktivnosti, Drušvo je u cilju poboljšanja čistoće javnih površina učestvovalo u okviru javnih radova „Neka bude čisto“ i „Pojačano održavanje higijene na području naselja Konik“. Društvo je u izvještajnom periodu učestvovalo u akcijama čišćenja povodom obilježavanja značajnih ekoloških datuma, u saradnji sa gradskim službama, osnovnim školama i NVO sektorom i drugim subjektima. U saradnji sa ZZZCG realizovani su programi „Osposobljavanje za samostalan rad“ i „Osposobljavanja za rad kod poslodavca“ . Društvo je u 2020. godini ostvarilo pozitivan finansijski rezultat prije oporezivanja u iznosu od 23.488,00 eura, dok je nakon oporezivanja iskazan gubitak od 23.937,00 eura. Ukupno ostvareni prihodi u 2020. godini iznose 10.374.546,00 eura. Ukupno ostvareni rashodi u 2020. godini iznose 10.351.058,00 eura.

Po osnovu izvršenih usluga sakupljanja i transporta komunalnog otpada, dopunskih i ostalih usluga, ukupna potraživanja na 31. decembar 2020. godine iznose 4.622.122,00 eura,

Ukupna vrijednost fakturisane realizacije u 2020. godini, po osnovu izvršenih usluga odvoza komunalnog otpada (pravna lica i građani), iznosi 4.171.806,00 eura, što je za 1,1 % više u odnosu na ostvarenje iz prethodne godine. Ukupna vrijednost fakturisane realizacije iz domena dopunske djelatnosti iznosi 676.508,00 eura.Vrijednost naplaćenih potrživanja od građana za izvšene usluge sakupljanja I transporta komunalnog otpada u 2020. godini iznosi 1.350.619,00 eura, što u odnosu na vrijednost fakturisane realizacije predstavlja procenat naplate od 87 %.

Takođe vrijednost naplaćenih potrživanja od pravnih lica za izvšene usluge sakupljanja I transporta komunalnog otpada u 2020. godini iznosi 2.407.818,00 eura, što u odnosu na vrijednost fakturisane realizacije predstavlja procenat naplate od 92 %.

Ukupna investiciona ulaganja u izvještajnoj 2020. godini, iz budžeta Glavnog grada i sredstava Društva, uključujući i donacije tokom odnosila su se na nabavku vozila i opreme, nabavku i sanaciju komunalnih objekata realizovana su u iznosu od 727.532,74 eura.

Tokom 2020. godine „Društvio je u saradnji sa Glavnim gradom izgradilo je stambenu zgradu, čime se omogućilo zaposlenim da riješe stambeno pitanje kupovinom stana pod povoljnijim uslovima.

Povjeren poslove iz osnovne I dopunske djelatnosti Društvo je realizovalo u 2020.godini sao 515 izvršilaca, od kojih je 6 angažovano u kabinetu izvršnog direktora, 5 izvršilaca u internoj kontroli, 361 u Sektoru za tehničko operativne poslove i 143 izvršioca

Čistoća d.o.o. Podgorica nema kreditnih zaduženja. Tekuće obaveze tokom 2020. godine Društvo je regulisalo iz sredstava opredijeljenih budžetom Glavnog grada, kao i iz sredstava ostvarenih iz sopstvenih prihoda.

Realizacija postupka javnih nabavki odvijala se shodno Planu javnih nabavki za 2020.godinu.

Shodno zakonskim propisima i obavezama, Društvo je izradilo Cjenovnik sakupljanja i transporta komunalnog otpada, na koji je Skupština Glavnog grada Podgorica, na sjednici održanoj 29. oktobra i 3. novembra 2020. godine donijela Odluku o davanju saglasnosti na Cjenovnik usluga sakupljanja i transporta komunalnog otpada „Čistoća“ d.o.o. Podgorica (Sl. list CG – opštinski propisi broj 39/20).

Na bazi prezentiranih pokazatelja može se ocjeniti da je „Čistoća“ doo Podgorica uspješno i blagovremeno realizovalo poslove iz osnovne i dopunske djelatnosti, kroz realizaciju aktivnosti definisanih programskom projekcijom za 20202.godinu, kroz kontinuitet i kvalitet poslova iz domena javne funkcije, koji predstavljaju nezamjenljiv uslov očuvanja zdravlja građana i životne sredine u Glavnom gradu i Opštine u okviru Glavnog grada Golubovci.

Polazeći od datih ocjena, Skupština Glavnog grada Podgorice donosi sljedeće

 **Z A K LJ U Č K E**

1. Usvaja se Izvještaj o realizaciji programa obavljanja komunalnih djelatnosti „Čistoća” d.o.o. Podgorica za 2020. godinu.
2. Intenzivirati aktivnosti na implementaciji primarne selekcije, kroz postavljanje posuda za „suvu“ i „mokru „ frakciju“, podizanje ekološke svijesti građana i organizovanjem inspekcijskog nadzora sa nadležnim službama.
3. U cilju obezbjeđivanja povećanja stepena selekcije komunalnog otpada, intenzivirati aktivnosti valorizaciji reciklažnih dvorišta.
4. Nastaviti  sa aktivnostima na povećanju naplate od svih korisnika usluga, koristeći sve zakonske mogućnosti.
5. U saradnji sa nadležnim službama preduzeti potrebne mjere na suzbijanju nastanka neuređenih odlagališta otpada u cilju zaštite i unaprjeđenja životne sredine.
6. Za realizaciju navedenih zaključaka zadužuje se menadžment "Čistoća" d.o.o. Podgorica.

Broj: 02-016/21-446

Podgorica, 4. maja 2021. godine

**SKUPŠTINA GLAVNOG GRADA - PODGORICE**

 **PREDSJEDNIK SKUPŠTINE,**

 **dr Đorđe Suhih**